РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 02.06.2017. године

ЈН МВ 03/17

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку добара-пластеника и опреме ЈН МВ 03/17 од 01.06.2017. године, Управни одбор Фонда за пружање помоћи избеглим, прогнаним и расељеним лицима на седници одржаној дана 02.06.2017. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара-пластеника и опреме**

**(ЈН МВ 03/17)**

У поступку јавне набавке добара-пластеника и опреме (шифра: ЈН МВ 03/17), за коју је позив објављен на Порталу јавних набавки и интернет страници Наручиоца дана 17. маја 2017. године, **уговор се додељује** понуђачу„ЕЛЕСТРА“ Д.О.О., Учитељска 15/1, 32000 Чачак, ПИБ 105416645, матични број 20376317 чија је понуда број 03/17-3 од 26. маја 2017. године која износи 1.587.720,00 динара без пореза на додату вредност, односно 1.905.264,00 динара са порезом на додату вредност, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 09. маја 2017. године у својству Наручиоца донео Одлуку о јавној набавци мале вредности број ЈН МВ 03/17 и образовао Комисију за јавну набавку добара-пластеника и опреме (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – пластеници и опрема, назив и ознака из општег речника набавке: монтажне конструкције - 45223810, у свему према спецификацији садржаној у конкурсној документацији.

Процењена вредност јавне набавке износи **1.800.000,00 динара**, без урачунатог пореза на додату вредност.

Имајући у виду да су потребе наручиоца за набавком истоврсних добара на годишњем нивоу процењене на износ од 1.800.000,00 динара без ПДВ-а, Наручилац спроводи поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 17. маја 2017. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 26.05.2017. године до 10:00 часова, приспеле понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | „АЦ ФЛЕКС“, Д.О.О., Ново Насеље Бресје ББ, 35000 Јагодина | 25.05.2017. | 08:50ч |
|  | „ЕЛЕСТРА“ Д.О.О., Учитељска 15/1, 32000, Чачак | 25.05.2017. | 09:16ч |
|  | „ЕУРОМЕТАЛИК 021“, Д.О.О., Новосадска 558/1, 21235 Темерин | 25.05.2017. | 12:05ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку добара – пластеникаи опреме (шифра јавне набавке: ЈН МВ 03/17), од 26. маја 2017. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ се утврђује применом следећих елемената критеријума:

|  |  |  |
| --- | --- | --- |
|  | Цена | 85 пондера |
|  | Рок испоруке | 15 пондера |
|  | УКУПНО | 100 пондера |

1. Најнижа понуђена цена бодује се са 85 пондера, а свака следећа применом формуле:

најнижа понуђена цена / цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15 =

Укупан број бодова израчунава се на следећи начин:

Укупно = Цена + Рок испоруке

У цену се урачунава цена свог добра наведеног у позицијама и сав ситан неспецифичан материјал, транспорт и цена радне снаге и сви порези и доприноси. Рок испоруке не може бити краћи од 7 дана ни дужи од 30 дана. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија бира се понуда оног понуђача који је понудио нижу цену.

Након детаљног прегледа понуда, Комисија је констатовала следеће:

Понуду су поднели понуђачи: „АЦ ФЛЕКС“ Д.О.О, Ново Насеље Бресје б.б., 35000 Јагодина; „ЕЛЕСТРА“ Д.О.О., Учитељска 15/1, 32000 Чачак; „ЕУРОМЕТАЛИК 021“ Д.О.О., Новосадска 558/1, 21235 Темерин .

Понуда број 03/17-1 од 25. маја 2017. године, укупне понуђене цене од 2.264.000,00 динара без ПДВ-а, понуђача „АЦ ФЛЕКС“, Д.О.О. Јагодина, премашује износ процењене вредности за ову јавну набавку, те се одбија као неприхватљива, сходно Члану 107. Став 1. ЗЈН.

Понуда број 03/17-2 од 25. маја 2017. године, укупне понуђене цене од 1.587.720,00 динара без ПДВ-а, понуђача „ЕЛЕСТРА“ Д.О.О., Учитељска 15/1 32000 Чачак, и понуда број 03/17-3 од 25. маја 2017. године, укупне понуђене цене од 1.669.836,00 динара, понуђача „ЕУРОМЕТАЛИК 021“, Д.О.О., Новосадска 558/1 21235 Темерин, прихватљиве су будући да садрже доказе о испуњености услова за учешће у поступку предметне јавне набавке, попуњене обрасце, каталог и остала документа предвиђена Конкурсном документацијом, а понуђена цена из цитираних понуда не прелази износ процењене вредности набавке.

Понуђач „ЕЛЕСТРА“ Д.О.О. је понудио следеће:

Укупна вредност понуде без ПДВ-а: 1.587.720,00 динара

Укупна вредност понуде са ПДВ-ом: 1.905.264,00 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Понуђач„ЕУРОМЕТАЛИК 021“, Д.О.О је понудио следеће:

Укупна вредност понуде без ПДВ-а: 1.669.836,00 динара

Укупна вредност понуде са ПДВ-ом: 2.003.803,20 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуде на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена**  (у пондерима) | **Рок испоруке** (у пондерима) | **УКУПНО** |
| **1.** | „ЕЛЕСТРА“ Д.О.О., Учитељска 15/1, 32000 Чачак | 85 | 15 | **100** |
| **2.** | „ЕУРОМЕТАЛИК 021“, Д.О.О., Новосадска 558/1, 21235 Темерин | 80,82 | 15 | **95,82** |

Комисија, после стручне оцене понуда, констатује да је у поступку јавне набавке добара – пластеници и опрема (шифра: ЈН МВ 03/17), најповољнијапонуда број 03/17-2 од 25. маја 2017. године, понуђача „ЕЛЕСТРА“ Д.О.О., Учитељска 15/1, 32000 Чачак, ПИБ 105416645, матични број 20376317, те предлаже Наручиоцу да додели уговор о набавци добара - пластеника и опреме, наведеном понуђачу.

Понуђач набавку извршава самостално.

Наручилац је прихватио предлог Комисије за јавну набавку добара-пластеника и опреме ЈН МВ 03/17 да се понуђачу „ЕЛЕСТРА“ Д.О.О., Учитељска 15/1, 32000 Чачак, ПИБ 105416645, матични број 20376317,додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.